**Καλημέρααααα.Καλή χρονιά και ευτυχισμένο το 2020 με υγεία, αγάπη και πρόοδο σε σας και τις οικογένειές σας.**

**Βάλτε το δρομέα μεταξύ κόκκινου και μπλε α. Πατήστε Backspace. Τι χρώμα είχε το α που σβήστηκε; ……………………..**

**Τώρα πατήστε το πλήκτρο Delete. Τι χρώμα είχε το α που σβήστηκε; ……………………..**

**Επαναλάβετε τις 2 κινήσεις από άλλη μια φορά, ώστε η λέξη Καλημέρα να είναι γραμμένη σωστά. Παρατηρείστε ότι η κόκκινη γραμμή από κάτω δεν έχει σβηστεί ακόμη.**

**Προχωρήστε το δρομέα με το πλήκτρο που έχει πάνω του το δεξί βελάκι (->) μια θέση και πατήστε το πλήκτρο Space –κενό. Μεταξύ του Καλημέρα και του Καλή μπήκε ένα κενό και η κόκκινη γραμμή του ορθογραφικού λάθους σβήστηκε. Συμπέρασμα : αν δεν αφήνω κενό ανάμεσα σε 2 λέξεις, αυτό είναι ορθογραφικό λάθος.**

**Επιλέξτε το κείμενο από Καλημέρα …. μέχρι …. και τις οικογένειές σας. Πατήστε ΤΑΥΤΟΧΡΟΝΑ το πλήκτρο Ctrl και το πλήκτρο C. Εν συνεχεία πατήστε ΤΑΥΤΟΧΡΟΝΑ το πλήκτρο Ctrl και το πλήκτρο End (είστε στο τέλος του εγγράφου). Τώρα πατήστε ΤΑΥΤΟΧΡΟΝΑ το πλήκτρο Ctrl και το πλήκτρο V. Η φράση αντιγράφηκε στο τέλος του εγγράφου.**

**Πατήστε ΤΑΥΤΟΧΡΟΝΑ το πλήκτρο Shift και το πλήκτρο του βασικού πληκτρολογίου που έχει πάνω του το νούμερο 1. Τι γράφτηκε; ……… Συνεχίστε ως εξής :**

**Shift και 2 γράφει ………….**

**Shift και 9 γράφει ……………**

**Shift και 0 γράφει …………….**

**Shift και 5 γράφει ……………**

**Shift και τόνος γράφει …………..**

**Shift και Q γράφει …………, ενώ το Q μόνο του γράφει ………… .**

**Πηγαίνετε όπως πριν στο τέλος του εγγράφου (πατήστε Enter για να βρεθείτε στην αρχή μιας καινούργιας γραμμής), πατήστε στο πληκτρολόγιο το πλήκτρο PrtScn και στην αρχή της γραμμής που αναβοσβήνει ο δρομέας σας πατήστε Ctrl ΤΑΥΤΟΧΡΟΝΑ με το πλήκτρο V. Ότι βλέπετε στην επιφάνεια εργασίας του υπολογιστή σας μπήκε σαν εικόνα στο έγγραφό σας.**

**Τώρα πλέον έχετε μάθει τη χρήση και λειτουργία των πιο σημαντικών πλήκτρων του πληκτρολογίου σας.**

**Αποθηκεύστε το αρχείο στο φάκελο της τάξης σας (ΑΠΟΘΗΚΕΥΣΗ -> Σχολικό έτος 2019-20 -> 38ο ή 120ο Δημοτικό Αθηνών -> Τάξη Α….)**